รัฐบาลไทย-ข่าวทำเนียบรัฐบาล-อำเภอแม่ใจผนึกกำลังภาคีเครือข่าย ขับเคลื่อนโครงการ “การบริหารจัดการน้ำ และสืบสาน รักษา ต่อยอด ตามศาสตร์พระราชา สู่การพัฒนาแม่ใจอย่างยั่งยืน” สร้างการมีส่วนร่วมพัฒนาคุณภาพชีวิต
วันศุกร์ที่ 25 สิงหาคม 2566
25/08/2566
อําเภอแม่ใจผนึกกําลังภาคีเครือข่าย ขับเคลื่อนโครงการ “การบริหารจัดการน้ํา และสืบสาน รักษา ต่อยอด ตามศาสตร์พระราชา สู่การพัฒนาแม่ใจอย่างยั่งยืน” สร้างการมีส่วนร่วมพัฒนาคุณภาพชีวิต
อําเภอแม่ใจผนึกกําลังภาคีเครือข่าย ขับเคลื่อนโครงการ “การบริหารจัดการน้ํา และสืบสาน รักษา ต่อยอด ตามศาสตร์พระราชา สู่การพัฒนาแม่ใจอย่างยั่งยืน” สร้างการมีส่วนร่วมพัฒนาคุณภาพชีวิตประชาชนให้มีความสุขอย่างยั่งยืน
เมื่อวันที่ 24 ส.ค. 66 นายพีรัช จันธิมา นายอําเภอแม่ใจ เผยว่า อําเภอแม่ใจมุ่งมั่นที่จะขับเคลื่อนโครงการ “การบริหารจัดการน้ํา และสืบสาน รักษา ต่อยอด ตามศาสตร์พระราชา สู่การพัฒนาแม่ใจอย่างยั่งยืน” ภายใต้โครงการอําเภอบําบัดทุกข์ บํารุงสุขฯ ในปี 2565 โดยได้บูรณาการการทํางานร่วมกับภาคีเครือข่ายพัฒนาอําเภอแม่ใจ กํานัน ผู้ใหญ่บ้าน ประธานและคณะกรรมการแก่เหมืองแก่ฝาย ตามธรรมนูญบริหารจัดการน้ําอําเภอแม่ใจ ทั้ง 6 ตําบล สร้างฝายเพิ่มเติมอย่างต่อเนื่องรวมกว่า 1,000 แห่ง และได้เตรียมพร้อมในการซ่อมสร้างฝายเพิ่มเติมอีกจํานวน 125 ฝาย ซึ่งได้รับการสนับสนุนค่าใช้จ่ายในการจัดซื้อวัสดุซ่อมสร้างฝายจากสํานักงานปลัดกระทรวงมหาดไทย และการสนับสนุนวัสดุอุปกรณ์จากพลังภาคีเครือข่ายในพื้นที่
นายพีรัช จันธิมา นายอําเภอแม่ใจ กล่าวว่า พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเตือนคนไทยในเรื่องการจัดการน้ํามาตลอดระยะเวลาทรงงานตลอด 70 ปี เพราะทรงเล็งเห็นว่า "น้ําคือชีวิต" และประเทศไทยก็ประสบปัญหาด้านน้ําที่เป็นปัญหาซ้ําซากอยู่ 3 ปัญหา คือ ปัญหาน้ําท่วม ปัญหาน้ําแล้ง และปัญหาน้ําเน่าเสีย ซึ่งพระองค์ได้ทรงเตือนให้พวกเราได้แก้ปัญหาแบบองค์รวม เนื่องจากเราจะคุ้นชินกับการแก้ปัญหาเฉพาะหน้า คือ เมื่อน้ําท่วมเราเร่งระบายน้ํา แต่พอน้ําแล้ง เราก็ไม่มีน้ําใช้ ดังนั้น จึงต้องหาที่อยู่ให้น้ําเพื่อเราก็จะได้ประโยชน์ 2 ต่อ คือ เมื่อน้ําเยอะเรามีที่พักน้ํา และเมื่อน้ําน้อยเรามีน้ําสํารองไว้ใช้ จึงได้พระราชทานแนวทางโครงการในพระราชดําริด้านการบริหารจัดการน้ําในระบบลุ่มน้ําทั้งระบบ ที่บูรณาการการพัฒนา ดิน น้ํา ป่า คน อาชีพ วิถีชีวิตความเป็นอยู่ เพื่อยกระดับและพัฒนาคุณภาพชีวิตพี่น้องประชาชนให้มีความสุขอย่างยั่งยืน
“อําเภอแม่ใจได้จัดกิจกรรมส่งมอบปูนซีเมนต์ที่ได้รับการสนับสนุนงบประมาณและวัสดุอุปกรณ์จากสํานักงานปลัดกระทรวงมหาดไทยและภาคีเครือข่าย เพื่อนําไปจัดทําซ่อมสร้างฝายเพิ่มเติมจํานวน 125 ฝายทั่วพื้นที่อําเภอ เมื่อวันศุกร์ที่ 18 สิงหาคม 2566 ที่ผ่านมา โดยได้มีการส่งมอบปูนซีเมนต์ (ปอร์ตแลนด์) จํานวน 625 ถุง ให้กับทีมภาคีเครือข่ายพัฒนาอําเภอแม่ใจ กํานัน ผู้ใหญ่บ้าน ประธานและคณะกรรมการแก่เหมืองแก่ฝาย ตามธรรมนูญบริหารจัดการน้ําอําเภอแม่ใจ ทั้ง 6 ตําบล ต่อมาในวันที่ 22 สิงหาคม 2566 ที่ผ่านมา ณ ลําห้วยหาญผาแดง ชาวบ้านหมู่บ้านผาแดง หมู่ 10 ตําบลศรีถ้อย ร่วมกับกองทุนสวัสดิการชุมชนตําบลศรีถ้อย สํานักงานเทศบาลตําบลศรีถ้อยและภาคีเครือข่ายในพื้นที่อําเภอแม่ใจ รับมอบปูนซีเมนต์เพื่อนําไปดําเนินการสร้างฝาย จํานวน 10 ลูก ซึ่งอําเภอแม่ใจจะมีกิจกรรม Kick off โครงการซ่อมสร้างฝายเพื่อการบริหารจัดการน้ําอย่างยั่งยืนทั้ง 6 ตําบล ในวันนี้ ณ สถานที่จัดกิจกรรมในแต่ละตําบล ได้แก่ 1) ห้วยขาหลวง หมู่ที่ 9 ตําบลบ้านเหล่า 2) ห้วยผาลาด หมู่ที่ 7 ตําบลป่าแผก 3) หมู่ที่ 2 บ้านต้างหนอง หมู่ที่ 3 บ้านริมใจ หมู่ที่ 5 บ้านศรีดอนแก้ว ตําบลแม่ใจ 4) ฝายห้วยโป่ง หมู่ที่ 6 ตําบลแม่สุก 5) ห้วยข้างโรงพักใหม่ หมู่ที่ 2 ตําบลเจริญราษฎร์ และ 6) ฝายลุงประพันธ์ หมู่ที่ 12 ตําบลศรีถ้อย” นายพีรัชฯ กล่าว
นายพีรัช จันธิมา นายอําเภอแม่ใจ กล่าวเพิ่มเติมว่า การรวมพลังภาคีเครือข่ายร่วมกันสร้างฝายเพิ่มเติมในครั้งนี้ เป็นส่วนหนึ่งของกิจกรรมการบริหารจัดการน้ําโดยใช้ศาสตร์พระราชาและภูมิปัญญาท้องถิ่น ตามโครงการรวมพลังแผ่นดิน แม่ใจรักษ์ดิน (Road to World Soil Day) เส้นทางสู่วันดินโลก ภายใต้โครงการอําเภอบําบัดทุกข์ บํารุงสุข แบบบูรณาการอย่างยั่งยืน ซึ่งจะก่อให้เกิดประโยชน์แก่เกษตรกรและราษฎรในพื้นที่ได้มีน้ําไว้ใช้เพื่อการเกษตร ช่วยทําให้ดินและผืนป่าชุ่มชื้นอุดมสมบูรณ์ ส่งผลให้พืชพันธุ์ธัญญาหารเจริญเติบโตเกิดความมั่นคงทางอาหาร ระบบนิเวศในพื้นที่ได้รับการฟื้นฟู มีน้ําไว้สําหรับอุปโภคบริโภคอย่างเพียงพอในฤดูแล้งและช่วยบรรเทาปัญหาอุทกภัยในช่วงฤดูฝน ช่วยบําบัดทุกข์ บํารุงสุข ให้พี่น้องประชาชนมีชีวิตความเป็นอยู่ที่ดีขึ้น และยังทําให้เกิดความรักความสามัคคีของภาคีเครือข่ายในทุกตําบลของอําเภอแม่ใจที่ได้มารวมพลังร่วมมือร่วมใจ ระดมกําลังกันซ่อมสร้างฝาย soil cement เพื่อให้ทุกคนได้มีส่วนช่วยพัฒนาคุณภาพชีวิตของพี่น้องประชาชนในพื้นที่ให้ดีขึ้นและมีความสุขอย่างยั่งยืน
นายพีรัช จันธิมา นายอําเภอแม่ใจ กล่าวในช่วงท้ายว่า ทุกความทุกข์ความเดือดร้อนของพี่น้องประชาชนเป็นหน้าที่สําคัญของพวกเราคนมหาดไทยที่จะต้องมุ่งมั่นตั้งใจที่จะ Change for Good ทําสิ่งดีๆ ให้เกิดขึ้น ด้วย Passion ที่จะบําบัดทุกข์ บํารุงสุขให้เกิดขึ้นให้กับพี่น้องประชาชนให้จงได้ ซึ่งการขับเคลื่อนงานในด้านการแก้ไขปัญหาความเดือดร้อนตามนโยบายการบริหารจัดการน้ําอย่างยั่งยืนจะสําเร็จได้นั้น จะต้องอาศัยพลังการขับเคลื่อนของภาคีภาคส่วนต่าง ๆ ทั้ง 7 ภาคี โดยนายอําเภอ ผู้ซึ่งเป็นนายกรัฐมนตรีของอําเภอเป็นผู้นําในการลุกขึ้นมาแก้ไขปัญหาและให้ความสําคัญในการดําเนินการอย่างจริงจัง ขอขอบคุณทุกภาคส่วนและพี่น้องประชาชนทุกคน ที่ได้สนับสนุนแรงกายแรงใจและกําลังทรัพย์สําหรับกิจกรรมในครั้งนี้ นับเป็นจุดเริ่มต้นในการเสริมสร้างการมีส่วนร่วม และสร้างความรักสามัคคีของคนในชุมชน ด้วยความเอื้อเฟื้อเผื่อแผ่ช่วยเหลือซึ่งกันและกัน ทําให้ชุมชนของเราเต็มไปด้วยความสุข นําไปสู่การเป็นหมู่บ้านยั่งยืน (Sustainable Village) ในทุกหมู่บ้าน ทุกชุมชน ในอําเภอแม่ใจและทุกพื้นที่ของจังหวัดพะเยา สืบไป
#กระทรวงมหาดไทย #บําบัดทุกข์บํารุงสุข #MOI